
Grozījumi Mikrouzņēmumu nodokļa likumā
Izdarīt Mikrouzņēmumu nodokļa likumā (Latvijas Vēstnesis, 2010, 131. nr.; 2011, 204. nr.; 2013, 194., 232. nr.; 2015, 60., 91., 248. nr.; 2016, 255. nr.; 2017, 156. nr.; 2019, 118. nr.; 2020, 240.A nr.; 2021, 121.B nr.) šādus grozījumus:
1. Izteikt 6. pantu šādā redakcijā:
· "6. pants. Mikrouzņēmumu nodokļa likme
· Mikrouzņēmumu nodokļa likme ir 25 procenti."
2. Izslēgt 7.1 panta sesto un septīto daļu.
3. Izteikt 11. panta trešo daļu šādā redakcijā:
· "(3) Par mikrouzņēmumu nodokļa maksātāja nodokļu kontrolē konstatēto mikrouzņēmumu nodokļa pārkāpumu nodokļu administrācija mikrouzņēmumu nodokļa maksātājam papildus aprēķina un par labu budžetam piedzen samazināto nodokli un nokavējuma naudu par periodu no konkrētā nodokļa maksāšanas termiņa līdz nodokļu kontroles uzsākšanas dienai."
Likums stājas spēkā 2024. gada 1. janvārī.

